# Federació d'Organitzacions Catalanes Internacionalment Reconegudes

La Federació d'Organitzacions Catalanes Internacionalment Reconegudes (FOCIR) és l'única plataforma formada per organtizacions de la societat civil catalana que fan diplomàcia pública. Fundada l'any 1995 amb la voluntat d'agrupar totes aquelles organitzacions catalanes que estan reconegudes com a membres de ple dret en la seva respectiva organització internacional.
Aplega 68 entitats que arriben a més d'un milió de persones. La FOCIR és una de les principals federacions del país, per la quantitat de persones a qui representa com per la tasca que desenvolupa.
Catalunya té una llarga tradició associativa. L'existència de múltiples i variades organitzacions que actuen en l'esfera cultural, lingüística, dels drets humans, sindical, de l'advocacia, empresarial, esportiva, social i política és ben real, com també ho és que històricament aquest teixit associatiu ha contribuït al manteniment de la nostra cultura, sobretot en moments polítics convulsos. Com un fet absolutament normalitzat, moltes d'aquestes organitzacions participen i són reconegudes pels organismes internacionals corresponents exercint una tasca de diplomàcia pública i difonent la realitat i la identitat catalanes a l'exterior.
La Federació ha contribuït, des dels seus inicis, a facilitar recursos a les entitats membres per a exercir la seva participació a nivell internacional, ha facilitat el reconeixement directe d'organitzacions catalanes al si de les seves federacions internacionals, i ha estat un espai per a establir lligams entre les entitats catalanes que participen o volen participar des de la seva identitat nacional en la construcció del món.
La FOCIR ha endegat un pla estratègic de recerca, teòrica i aplicada entorn de la diplomàcia pública, les relacions internacionals i la participació de la societat civil fora de Catalunya. Disposa de un centre de documentació especialitzat en diplomàcia pública i paradiplomàcia. És l'única organització que té coneixement especialitzat de creació pròpia amb casos d'èxit i recerca sobre qüestions rellevants de la diplomàcia.
La Federació ha estat presidida per Fèlix Martí (1995-1999), Ignasi Doñate (1999-2004), Arcadi Oliveres (2004-2008). Des de l'any 2008 i fins a l'actualitat, la presidenta és Mònica Sabata.

## Publicacions

* El reconeixement internacional de l'escoltisme català. Col·lecció casos d'internacionalització núm. 1. Autor: Josep Castells i Baró. FOCIR, Barcelona (2010).
* El reconeixement internacional del Consell Nacional de la Joventut de Catalunya. Col·lecció casos d'internacionalització núm. 2. Autores: Marina Gallés i Elena Jiménez. FOCIR, Barcelona (2011).
* El reconeixement internacional del .cat Col·lecció casos d'internacionalització núm. 3. Autors: David de Montserrat, Jordi Iparraguirre i Joan Francesc Gras. FOCIR, Barcelona (2014).
* El reconeixement internacional de les federacions esportives catalanes. Col·lecció casos d'internacionalització núm. 4. Autors: Sergi Blàzquez, Oriol March i Roger Nadal. FOCIR, Barcelona (2014).
* El reconeixement internacional de la Intersindical-CSC. Col·lecció casos d'internacionalització núm. 5. Autor: Àlvar Llobet. FOCIR, Barcelona (2015).
* El reconeixement internacional de l'Institut d'Estudis Catalans i de les seves societats filials. Col·lecció casos d'internacionalització núm. 6. Autor: Josep M. Camarasa. FOCIR, Barcelona (2016)
* El reconeixement internacional de la Jove Cambra Internacional de Catalunya. Col·lecció casos d'internacionalització núm.7. Autor: Carlota M. Moragas. FOCIR, Barcelona (2016)
* The Strategic Use of Digital and Public Diplomacy in Pursuit of National Objectives Col·lecció FOCIR Pensament núm. 1. Autor: Shaun Riordan. FOCIR, Barcelona (2016).
* La nova diplomàcia pública en un món de diplomàcies plurals Col·lecció FOCIR Pensament núm. 2. Autora: Caterina García Segura. FOCIR, Barcelona (2016).
* Global Science Diplomacy as a New Tool for Global Governance. Col·lecció FOCIR Pensament núm. 3. Autor: Luk Van Langenhove. FOCIR, Barcelona (2016).
* Diplomàcia pública catalana. Anuari FOCIR 2015. Autors: Alay, J.LL., Bacaria, J., Barbany, C., Chacón, A., Chicón, J., Grätz, R., La Porte, T., Llimona, J., Manonelles, M., Morata, F., Petit, M., Rochtus, D., Sabata, M., Sort, J., Vallory, E., Villatoro, V. FOCIR, Barcelona (2015).

## Entitats membres

* Acadèmia del Cinema Català
* Amics de Ravensbrück
* Amics del Centre d'Art i Natura de Farrera
* Associació Catalana de Comunicació Científica
* Associació Catalana de Fut-Tennis i Sepaktakraw
* Associació Catalana de la Premsa Comarcal
* Associació Catalana de Rugby Lliga
* Associació Catalana d'Esperanto
* Associació Catalana per a la Defensa dels Drets Humans
* Associació Catalana per la Pau
* Associació Catalana pro Persones Sordcegues
* Associació d'Estudiants de Ciències de la Salut
* Associació de Biotecnòlegs de Catalunya
* Associació d'Empresaris del Garraf, l'Alt Penedès i el Baix Penedès
* Associació Projecte Governament Democràtic Mundial
* Casals de Joves de Catalunya
* Centre Excursionista de Catalunya
* Centre Unesco de Catalunya
* CIEMEN
* Coordinadora d'Organitzacions de Camps de Treball Internacionals de Catalunya
* Consell de l'Advocacia Catalana
* Consell Nacional de la Joventut de Catalunya
* Coordinació Catalana de Colònies i Casals d'Esplai
* Coral Sant Jordi
* Dones Juristes
* Entitats Catalanes d'Acció Social
* Espiral, Entitat de Serveis
* Esplais Catalans
* Euroavia Terrassa
* Federació Catalana d'Associacions i Clubs Unesco
* Federació Catalana d'Entitats Corals
* Federació Catalana d'Escoltisme i Guiatge
* Federació Catalana d'Esquaix i Raquetbol
* Federació Catalana de Ball Esportiu
* Federació Catalana de Cineclubs
* Federació Catalana de Futbol Sala
* Federació Catalana de Korfbal
* Federació Catalana de Pitch & Putt
* Federació d'Associacions de Gent Gran de Catalunya
* Federació de Cors de Clavé
* Federació d'Entitats Excursionistes de Catalunya
* Federació d'Organitzacions Catalanes de Gent Gran, Dones i Família
* Federació de Radioaficionats de Catalunya
* Federació Nacional d'Estudiants de Catalunya
* Federació d'Empreses d'Inserció de Catalunya
* Fundació Desenvolupament Comunitari
* Fundació CATmón
* Fundació PuntCAT
* Gran Orient de Catalunya
* Gremi de Recuperació de Catalunya
* Grup de Juristes Roda Ventura
* IGMAN - Acció Solidària
* Il·lustre Col·legi de l'Advocacia de Barcelona
* Institut d'Estudis Catalans
* Intersindical-CSC
* Jove Cambra Internacional de Catalunya
* Justícia i Pau
* Mountain Wilderness de Catalunya
* Moviment Coral Català
* Moviment Laic i Progressista
* Moviment Universitari d'Estudiants Cristians
* NOVA – Innovació Social
* Observatori del Deute en la Globalització
* PEN Català
* Petita i Mitjana Empresa de Catalunya
* Plataforma Educativa
* Secretariat de Corals Infantils de Catalunya
* Taula d'Entitats del Tercer Sector Social de Catalunya
* Voluntaris en Assessoria Empresarial

## Entitats col·laboradores

* ADIFOLK, Associació per a la Difusió del Folklore
* Consorci per a la Normalització Lingüística
* Romaquícat
* Unió de Radioaficionats de Catalunya

## Referències

* ↑ FOCIR al web de l'IEC
* ↑ Entitats membres al web del FOCIR
* ↑ Notícies sobre la FOCIR a xarxanet.org
* ↑ FOCIR Arxivat 2017-09-21 a Wayback Machine. a vilaweb
* ↑ Junta Directiva al web del FOCIR
* ↑ http://www.acn.cat/acn/603688/Noticia/text/Noticia.html%5BEnllaç+no+actiu%5D
* La Internacionalització de les entitats catalanes Arxivat 2017-10-28 a Wayback Machine.

## Vegeu també

* Plataforma ProSeleccions Esportives Catalanes